<classify> MKUU wa Polisi Wilaya ya Mpwapwa OCD, Edwin Mafuru amepewa siku saba kumsaka na kumshitaki aliyekuwa Kaimu Mtendaji wa Kata ya Wotta, Paulo Ngwembele anayetuhumiwa kukusanya na kuitafuna michango ya wananchi ya ujenzi wa maabara.Akizungumza mara baada ya kukagua ujenzi wa maabara ya sayansi ya Sekondari ya Wotta, iliyopo katika Kata ya Wotta, Mkuu wa Mkoa wa Dodoma, Dk Binilith Mahenge, amemtaka OCD Mafuru kumkamata Ngwembele.Haiwezekani mtuhumiwa ameiba fedha tangu mwaka 2014, hadi leo hajapatikana, inaonekana OCD hujafanya kazi yako vizuri, nataka ndani ya siku saba awe amepatikana na amefikishwa mbele ya vyombo vya sheria,amesema.Dk Mahenge alimwagiza pia Kaimu Kamanda wa Polisi Mkoa wa Dodoma, William Konde kuhakikisha anamsimamia OCD na kuhakikisha mtuhumiwa huyo anapatikana ndani ya siku saba.Awali, akisoma ripoti ya ujenzi wa maabara ya katika Shule ya Wotta, Mwalimu wa ujenzi, Joryjetanas Pasua alisema zaidi ya Sh milioni tatu zilizokusanywa na mtuhumiwa huyo alizitumia na kukimbia.Pasua alisema baada ya mtuhumiwa kutafuna fedha hizo, wananchi walivunjika moyo kuendelea kuchanga na ujenzi wa maabara ukasimama kwenye linta.Dk Mahenge alisema maabara hiyo inatakiwa kukamilika katika muda uliopangwa kwa halmashauri kuchangia fedha na mkoa utakuwa tayari kuchangia ujenzi wa sakafu ili ifikapo Septemba mwaka huu ikamilike na ianze kutumika.Mahenge amempongeza Mbunge wa Kibakwe, George Simbachawene CCM, kutokana na jitihada alizofanya kupeleka umeme katika kata hiyo, ambayo ipo umbali wa kilometa 90 kutoka Mpwapwa Mjini na akawataka wananchi waingize umeme nyumbani kwao wasingoje serikali.Shule ya sekondari ya Wotta ilianzishwa mwaka 1991 kwa ushirikiano wa wanajumuiya wa kata hiyo kwa ushirikiano na Dayosisi ya Anglikana Mpwapwa na mwaka 2000.  <topic>: kitaifa 